open-index/open-wikipedia-markdown huggingface dataset:
Սկյաուլվանդաֆլյոուտ

**Սկյաուլվանդաֆլյոուտ**՝(), գետ Իսլանդիայի հարավ-արևելքում։

Գետը սկիզբ է առնում սարցադաշտ Վատնայոկյուդլից և թափվում է Ատլանտյան օվկիանոս։

Գետի վրա են գտնվում մի քանի ջրվեժներ։ Այս գետի վրա է գտնվում օրինակ՝ Aldeyjarfoss-ը,որը թափվում է մոտ 10 մետր բարձրությունից:Ինչպես նաև գետի վրա է գտնվում Իսլանդիայի ամենահայտնի և գեղեցիկ ջրվեժը՝ Գոդաֆոսը։

## Պատկերասրահ

Image:Fosshóll, Goðafoss.jpg|thumb|250px|Ռեստորան ջրվեժի մոտակայքում
Image:Route 1 bridge over Skjálfandafljót.jpg|Կամուրջ Սկյաուլվանդաֆլյոուտ գետի վրա
File:Godafoss.JPG|Goðafoss
File:Goðafoss July 2014.JPG|համայնապատկեր
File:Canoe in Godafoss-pjt.jpg|Գոդաֆոսը հանդիսանում է նաև տուրիզմի զարգացման նախադդրյալ
Godafoss Iceland 2005.JPG|Գոդաֆոս ջրվեժը գետի վրա


## Տես նաև
* Իսլանդիա

## Ծանոթագրություններ

## Աղբյուրներ
* Ավելին Իսլանդիայի մասին 
*  Իսլանդիայի տեսարժան վայրերը 

Կատեգորիա:Եվրոպայի գետեր
Կատեգորիա:Իսլանդիայի գետեր
Սալվատորե Քվազիմոդո

**Սալվատորե Քվազիմոդո** (, ), իտալացի գրող, բանաստեղծ, թարգմանիչ։  1959 թվականի գրականության Նոբելյան մրցանակի դափնեկիր, «նրա քնարական պոեզիայի համար, որը դասական շարժունությամբ արտահայտում է մեր ժամանակների կյանքի ողբերգական դեպքերը»։

## Կենսագրություն
Քվազիմոդոն ճանաչման է հասել հին հունական պոեզիաների թարգմանությունից հետո, Շեքսպիրից, Ավետարանից և Իոնայից գրքեր, որոնք օգտագործվում են մասոնական օթյակների հավաքույթների անցկացման ժամանակ։ Քվազիմոդոյի ստեղծագործություններում շատ բաներ կապված են դիցաբանական և հոգեբանական մոտիվների հետ։ Քվազիմոդոի պոեզիայում ամեն ինչ հավաքված է մեկ ամբողջության մեջ և հավաքվում է պինդ սոցիալ-բարոյական հիմքում։ Էությամբ լինելով քաղաքակիրթ և բարեկիրթ մարդ՝ միշտ հանդես է եկել որպես հետապնդվող բանաստեղծների և գրողների պաշտպանությամբ։

1922 թվականի մարտի 31-ին Լիկատական «Առնալդո դա Բրեշիա» մասոնական օթևակի անդամ է դարձել։ 1945 թվականին ընդունվել է Իտալական կոմունիստական խմբակցությունում, այցելել է ԽՍՀՄ։

1958 թվականի աշնանը՝ ԽՍՀՄ գնալու ժամանակ, ինֆարկտից ընկել է Մոսկվայի Բոտկինսկի հիվանդանոց։ Երկար վերականգնումից հետո՝ 1959 թվականի գարնանը, վերադարձել է Իտալիա։

## Ստեղծագործություններ
thumb|200px|Հուշատախտակ տանը, որտեղ ապրել է Սալվատորե Քվազիմոդո
* Acque e terre (1930)
* Oboe sommerso (1932)
* Erato e Apòllìon (1938)
* Poesie (1938)
* Ed è subito sera (1942)
* Con il piede straniero sopra il cuore (1946)
* Giorno dopo giorno (1947)
* La vita non è sogno (1949)
* Il falso e vero verde (1954)
* La terra impareggiabile (1958)
* Il poeta e il politico e altri saggi (1960)
* Dare e avere (1966)

## Ստեղծագործությունները հայերեն
* Սալվատորե Քվազիմոդո. Բանաստեղծություններ, «Գարուն», 1967, № 6:

## Ծանոթագրություններ

## Արտաքին հղումներ
* Սալվատորե Քվազիմոդո // «Գիտություն և տեխնիկա» ամսագրի էլեկտրոնային կայքը

Կատեգորիա:20-րդ դարի բանաստեղծներ
Կատեգորիա:20-րդ դարի թարգմանիչներ
Կատեգորիա:Գրաքննադատներ
Կատեգորիա:Իտալացի բանաստեղծներ
Կատեգորիա:Իտալացի գրողներ
Կատեգորիա:Իտալացի թարգմանիչներ
Կատեգորիա:Իտալացի լեզվաբաններ
Կատեգորիա:Իտալացի լրագրողներ
Կատեգորիա:Իտալացի սցենարիստներ
Կատեգորիա:Կոմունիստ գրողներ
Ջո Մորթոն

**Ջեսեֆ Թոմաս «Ջո» Մորթոն Կրտսեր** (, ) ,  ֆիլմի, հեռուստատեսության և թատրոնի ամերիկացի դերասան։ Նա նկարահանվել է ռեժիսոր Ջոն Սայլսի «Եղբայրը ուրիշ մոլորակից», «Հույսի քաղաք» և «Շերիֆի աստղը» ֆիլմերում։ Նա նաև նկարահանվել է «Տերմինատոր 2. Դատաստանի օր», «Մկների և մարդկանց մասին», «Արագություն», «Այն, ինչը փակում է սուտը», «Ալի», «Հատուցման ժամը», «Ստելս» և «Ամերիկյան գանգստեր» ֆիլմերում։ 2014 թվականին Մորթոնը հաղթել է Փրայմթայմ Էմմի մրցանակ՝ «Սկանդալ» հեռուստասերիալում Էլի Փոփին՝ Օլիվիա Փոփի հոր դերը մարմնավորելու համար։ Նա նաև մարմնավորել է Հենրի Դյաքոնին «Էվրիկա» հեռուստասերիալում։

## Վաղ կյանք
Մորթոնը ծնվել է Նյու Յորքի Հառլեմ թաղամասում։ Նրա մայրը՝ Էվելինը քարտուղարուհի է, իսկ հայրը՝ Ջոսեֆ Թոմաս Մորթոն Ավագը՝ ԱՄՆ բանակի հետախուզական սպա է։ Նրա հոր ռազմական ծառայության պատճառով նա իր մանկությունը անցկացրել է Արևմտյան Գերմանիայում և Օկինավայում։ Մարթոնի հայրը մահացել է, երբ նա 10 տարեկան էր։

Նա ավարտել է Էնդրյու Ջեքսոնի ավագ դպրոցը և Հոֆստրայի համալսարանը՝ դրամայի աստիճանով։

### Կարիերա
Սկսել է իր Բրոդվեյի կարիերան «Hair», «Salvation» մյուզիքլներով, իսկ «Raisin» մյուզիքլի համար առաջադրվել է Թոնի մրցանակ։ Նա խաղացել է ավելի քան 70 ֆիլմերում, որոնցից են՝ Ջոն Սեյլսի «Եղբայրը այլ մոլորակից» (որպես եղբայր), «Տերմինատոր 2. Դատաստանի օր» (Բժիշկ Մայլս Բենեթ Դայլսոն) և «Բլյուզ եղբայրներ 2000» (Քաբել «Քաբ» Քամբելաին) ֆիմերը։

Նա նկարահանվել է «Վաղվա փնտրտուներով» (Բժիշկ ԱդամՖոսթեր, 1973-74), «Ուրիշ աշխհարհ»(Բժիշկ Աբել Մարշ և Լեո Մարս, 1983–84) և «Իմ բոլոր երեխաները» (Բժիշկ Զիք ՄաքՄիլան, 2002) օճառային օպերաներում։ 2002 թվականին նա խաղացել է «Art» պիեսում, Լոնդոնի թատրոնում։

Մորթոնը կատարել է հրավիրված դեր «Սմոլվիլի գաղտնիքը» հեռուստասերիալի մի քանի էպիզոդներում, մարմնավորելով Բժիշկ Սթիվեն Հեմիլթոնին։ Նա նկարահանվել է «Գրենդի», «M*A*S*H», «Մեկ տանիքի տակ» և «E-Ring» հեռուստասերիալներում։

Նա Մարմնավորել է գիտնական Հենրի Դյաքոնին Syfy] հեռուստաալիքի «Էվրիկա» հեռուստասերիալում։ Մորթոնը ներկայումս մարմնավորում է Էլի Փոփին «Սկանդալ» հեռուստասերիալում, որի համար նա ստացել է Փրայմթայմ Էմմի մրցանակ։

2016 թվականին Մորթոնը մարմնավորել է Դիք Գրեգորիին Մանհեթենի Westside թատրոնում։

## Ֆիլմագրություն
### Ֆիլմ

### Հեռուստատեսություն

## Մրցանակներ և առաջադրումներ

## Ծանոթագրություններ

## Արտաքին հղումներ
* 

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:«Էմմի» մրցանակի դափնեկիրներ
Կատեգորիա:Ամերիկացի կինոռեժիսորներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Աուդիոգիրք կարդացողներ
Պրելոգ

thumb|250px|Պրելոգ քաղաքի տեսքը
**Պրելոգ** (, ), քաղաք Խորվաթիայում։ Բնակչությունը կազմում է 4324 մարդ (2011):

## Ընդհանուր տեղեկություններ
Պրելոգը գտնվում է հյուսիսային տարածաշրջանում՝ Խորվաթիայի Դրավա և Մուրա գետերի միջակայքում։ 15 կմ հարավ-արևելք գտնվում է Չակովեց քաղաքը, 25 կմ արևելք՝ Վարաժդին քաղաքը։ 10 կմ հյուսիս-արևելք Հունգարիայի սահմանն է։

## Պատմություն
Քաղաքը առաջին անգամ հիշատակվել է 1264 թվականին։ 1334 թվականին կառուցվել է առաջին եկեղեցին։ 1671 թվականին Պյոտր Զրինսկին մեղադրվել է Հաբսբուրգների դեմ դավադրության մեջ և ենթարկվել մահապատժի, ինչն առաջացրել է քաղաքի ժամանակավոր անկման։ Սակայն 18-րդ դարում քաղաքը սկսել է կրկին  աճել։ Այստեղ բացվել է մետաքսի արհեստանոց։ 1753 թվականին Պրելոգում կառուցվել է Սուրբ Հակոբոս տաճարը։

19-րդ դարում քաղաքը անկում է ապրել։ 1941-1945 թվականներին քաղաքը գրավվել է հունգարական բանակի կողմից, այնուհետև ընդգրկվել է Հարավսլավիայի Սոցիալիստական Ֆեդերատիվ Հանրապետության մեջ՝ կորցնելով քաղաքի կարգավիճակը։ 1991 թվականին անկախ մտել է անկախ Խորվաթիայի կազմը։ 1997 թվականին կրկին ստացել է քաղաքի կարգավիճակ և սկսել արագ զարգանալ։

Քաղաքի ժամանակակից տնտեսությունը հիմնված է արդյունաբերության վրա։ Վերջերս աճել է նաև զբոսաշրջության դերը։ Պրելոգի շրջապատը գրավում է մեծ թվով որսորդների և ձկնորսների ուշադրությունը։

## Տեսարժան վայրեր
Սուրբ Հակոբոս տաճար - կառուցվել է 1753 թվականին՝ բարոկկո ոճով։

## Ծանոթագրություններ

## Արտաքին հղումներ
* Քաղաքի պաշտոնական կայք

Կատեգորիա:Խորվաթիայի քաղաքներ
Մաթիաս Յաբս

**Մաթիաս Յաբս** (, ), գերմանացի ռոք երգիչ, հանդիսանում է Scorpions խմբի կիթառիստ։

Հարդ ռոքի ամենատեխնիկական կիթառիստներից մեկը։ Բրիտանական ամսագիր Classic Rock-ը ընդգրկել է Յաբսին ժամանակվա թոփ 1000 լավագույն կիթառիստների ցանկում։

## Կենսագրություն
Ծնվել է 1955 թվականի հոկտեմբերի 25-ին Գերմանիայի Հաննովեր քաղաքում։ Դեռևս պատանի տարիքից սիրել է նվագել կիթառի վրա և լսել ռոք երաժշտություն։ 10 տարեկան հասակում Մաթիասը գերազանց տիրապետել է կիթառին և նույնիսկ փորձել է գրել իր սեփական կոմպոզիցիաները։ 14 տարեկան հասակում Մաթիասը արդեն գերմանական տարբեր ռոք խմբերի անդամ էր։

1978 թվականի հունիսին Մաթիասը տեղափոխվել է Լոնդոն մասնակցելու Scorpions խմբի կիթառիստի համար կազմակերպած կաստինգին։ Մաթիասի ջանքերը մեծապես ազդել են խմբի ուժի, հմտության և ինտելեկտի վրա։

Բացի կիթառից տիրապետում է նաև այլ երաժշտական գործիքների։ Հնարավոր է, որ նա մեզ առավել հայտնի է իր ավանդական գծավոր կիթառով։  Հատուկ Յաբսի համար Ֆենդեր ընկերությունը արտադրել է բացառիկ մի կիթառ, բայց համերգների ժամանակ Մաթիասը նվագում էր Explorer տեսակի կիթառով։ 2010-ական թվականներից սկսել է նվագել Cort-ի էլեկտրական կիթառներով, որոնք թողարկվել են ընդամենը երկու օրինակով։ Նաև շատ համերգներին, ինչպես խմբի իր կոլեգան՝ Ռուդոլֆ Շենկերը, նվագում էին Dommenget-ի էլեկտրոկիթառները, որոնք պատարաստվել են վարպետի կողմից հատուկ նրանց համար։

Եղել է «Lady» և «Fargo» խմբերի անդամ։

Scorpions-ների ալբոմները, որոնք ձայնագրվել են Մաթիասի հետ։
* 1979 - *Lovedrive*
* 1980 - *Animal Magnetism*
* 1982 - *Blackout*
* 1984 - *Love At First Sting*
* 1988 - *Savage Amusement*
* 1990 - *Crazy World*
* 1993 - *Face The Heat*
* 1996 - *Pure Instinct*
* 1999 - *Eye II Eye*
* 2000 - *Moment Of Glory*
* 2001 - *Acoustica*
* 2004 - *Unbreakable*
* 2007 - *Humanity Hour I*
* 2010 - *Sting in the Tail*
* 2011 - *Comeblack*
* 2015 - *Return to Forever*

## Ծանոթագրություններ

## Արտաքին հղումներ
* Маттиас Ябс. Биография.

Կատեգորիա:Գերմանացի գործարարներ
Կատեգորիա:Գերմանացի երաժիշտներ
Կատեգորիա:Գերմանացի երգիչներ
Կատեգորիա:Գերմանացի կոմպոզիտորներ
Կատեգորիա:Գերմանացի ձեռնարկատերեր
Կատեգորիա:Գերմանիայի ռոք երաժիշտներ
Կատեգորիա:Երաժշտական պրոդյուսերներ
Կատեգորիա:Կիթառահարներ
N 309

**N 309**, կատակերգական հեռուստասերիալ, որը ցուցադրվել է թուրքական Fox TV հեռուստաընկերության եթերում։ Գլխավոր դերերում հանդես են գալիս Դեմեթ Օզդեմիրը, Ֆուրքան Փալալըն, Սումրու Յավրուջուկը, Նուրշիմ Դեմիրը, Գյոքչե Օզյոլը և Ջիհան Էրջանը։ Գլխավոր ռեժիսորը Հասան Թոլգա Փուլաթն է, իսկ պրոդյուսերը՝ Շենայ Աբաջը Թուրղութը։ Ֆիլմի մեծ էկրաններին է բարձրացել 2016 թվականի հունիսի 1-ին։ Մինչ օրս ցուցադրվել է 54 սերիա։ Հեռուստասերիալի երկրորդ եթերաշրջանը սկսվել է 2017 թվականի սեպտեմբերին և ավարտվել հոկտեմբերի 25-ին։

## Սցենար
Լալեն, ում լքել են հարսանիքից առաջ, խաչ է դնում սիրո վրա։ Բայց մորը չնեղացնելու համար, նա գնում է հանդիպելու բժիշկ Օնուրի հետ։ Սակայն շփոթմամբ նստում է այլ Օնուրի սեղանին։ Ադ թյուրիմացությունը դառնում է մեծ սիրո սկիզբ։

## Դերասանական կազմ
* Դեմեթ Օզդեմիր – Լալե Յենիլմեզ Սարըհան
* Ֆուրքան Փալալը – Օնուր Սարըհան
* Սումրու Յավրուջուկ – Սոնգյուլ Յենիլմեզ
* Նուրշիմ Դեմիր – Իսմեթ Սարըհան
* Գյոքչե Օզյոլ – Քուրթուլուշ Յորուլմազ
* Ջիհան Էրջան – Էրոլ Սարըհան
* Օզլեմ Թոքասլան – Յըլդըզ Սարըհան
* Սուատ Սունգուր – Ֆիքրեթ Սարըհան
* Սևինչ Էրբուլաք – Բեթյուլ Սարըհան
* Բեյթի Էնգին – Շադի Սարըհան

## Ծանոթագրություններ

Կատեգորիա:Թուրքական հեռուստասերիալներ
Վենդել (ֆուտբոլիստ)

**Վենդել Նասիմենտո Բորժես** (, հուլիսի 20, 1993, Ֆորտալեզա, Բրազիլիա), բրազիլացի ֆուտբոլիստ, եզրային պաշտպան Հանդես է գալիս գերմանական «Բայեր Լևերկուզեն»-ի և Բրազիլիայի ազգային հավաքականի կազմում։

## Ակումբային կարիերա
2014 թվականի փետրվարի 27-ին Վենդելը 5 տարով պայմանագիր է կնքել գերմանական «Բայեր 04»-ի հետ։

Թիմի կազմում իր նորամուտը Վենդելը նշել է օգոստոսի 15-ին՝ Գերմանիայի գավաթի խաղարկության շրջանակներում կայացած Վալդալգեսհայմի «Ալեմանիա»-ի դեմ խաղում։ Բունդեսլիգայի շրջանակներում իր դեբյուտը Վենդելը նշել է սեպտեմբերի 21-ին՝ «Վոլֆսբուրգ»-ի դեմ խաղում։

Թիմի կազմում իր առաջին գոլը Վենդելը խփել է 2015 թվականի մարտի 13-ին՝ «Շթութգարթ»-ի դեմ խաղում, որն ավարտվել է 4-0 հաշվով։

## Միջազգային կարիերա
2014 թվականին Բրազիլիաի Մ20 հավաքականի կազմում Վենդելը մասնակցել է Տուլոնի մրցաշարին և դարձել հաղթող։

## Ձեռքբերումներ
* Տուլոնի մրցաշարի հաղթող - 2014

## Ծանոթագրություններ

## Արտաքին հղումներ
* 
* 

Կատեգորիա:1993 ծնունդներ
Կատեգորիա:Բայեր Լևերկուզենի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Բրազիլացի ֆուտբոլիստներ
Կատեգորիա:Հուլիսի 20 ծնունդներ
Կատեգորիա:Պորտուի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Մաստակ (հեռուստասերիալ)

**Մաստակ** (), հարավկորեական հեռուստասերիալ։ Դրամայում նկարահանվել են Լի Դոնգ Ուկը, Ջունգ Ռե Օնը, Լի Ջոնգ Հյուկը և Պակ Հի Օնը։ Այն ցուցադրվել է 2015 թվականի հոկտեմբերի 26-ից յուրաքանչյուր երկուշաբթի և երեքշաբթի, ժամը 23։ 00-ին tvN հեռուստաալիքով։

## Սյուժե
Փակ Ռի Հվանը և Կիմ Հանգը միասին են եղել մանկուց։ Երիտասարդը ուներ միայն մայր, սակայն նա ամեն օր աշխատում էր։ Աղջկա ծնողները վաղ են մահացել։ Երկուսն էլ դիմել են բժիշկի ինչ-որ  անհեթեթությամբ, բայց բուժզննումից հետո նրանց մոտ հայտնաբերել են քաղցկեղ։ Երեխաները մեծացել են մի փոքրիկ ռեստորանում, որը պատկանում էր Հանգ Այի հայրիկին։ Նրանք դարձել են լավ ընկերներ, միշտ աջակցել են և լուծել են իրենց խնդիրներն իրար հետ։

Երկար տարիներ անց Հանգ Ան դառնում է պրոդյուսեր ռադիո հաղորդումում, իսկ Լի Հվանը բացել է մի փոքրիկ արևելյան կլինիկա։ Երիտասարդը գիտի իր «քրոջ» մասին ավելին քան ինքն իր մասին, այդ պատճառով նա սովորել է հոգ տանել նրա մասին, սակայն երբեմն նրա  խնամքը շատ ծանր է եղել։ Շրջապատը կարծում է, որ Հանգ Ան ուրախ, դրական և մի փոքր տարօրինակ է, բայց մանկությունը նրա սրտի վրա մեծ սպի է թողել։

Քաղցկեղից անսպասելիորեն մահացած ծնողների պատճառով նա վախենում է նույնիսկ հիվանդանոց մտնել. նա ուշագնաց է լինում դեռ մուտքի մոտ։ Վախ է ներշնչում աղջկան նաև Լի Հվանի մայրը. կինը, որն իր վրա է վերցնում երեխայի խնամակալությունը, անհանգստանում էր, որ իր որդին կսիրահարվի աղջկան, այդ պատճառով  ուղիղ նրան ասել է, որ եթե Հանգ Ան թույլ կտա իրեն ավելին, ապա նրան պարզապես կնետեն փողոց։ Այդ պատճառով աղջիկը մեծացել է ծանր շրջապատում՝ վախենալով անել ինչ-որ սխալ բան։

Գուցե, Հանգ Այի և Լի Հվանի հարաբերությունները մնային միայն հարազատական, երիտասարդը կամուսնանար հարուստ ժառանգորդուհու հետ, ում ընտրել էր մայրը, իսկ նրա քույրը կամուսնանար ռադիոյի իր գործընկերոջ հետ։  Բայց նրանց միջև ինչ֊որ բան է փոխվում, երբ Հանգ Ան բաժանվում է ընկերոջից, որը նրան ուշադրություն չէր դարձնում։ Երկար ժամանակ նա  հանդուրժել է նրա ծանրաբեռնված գրաֆիկը, անընդհատ աշխատանքը, արհամարհանքը։ Նա ցանկանում էր վերադառնալ իր նախկին սիրելիի մոտ, իսկ Լի Հվանը չէր կարող թույլ  տալ, որ նրա նման մեկը լիներ իր ընկերուհու կողքին։ Նա խառնվում է, բայց արդյո՞ք նրանց կառավարում են միայն եղբայրական հարաբերությունները։

## Դերերում
### Գլխավոր դերերում
* Լի Դոնգ Ուկ - Փակ Ռի Հվան
* Ջունգ Ռյո Ոն - Կիմ Հանգ Ա
* Պակ Հի Օն - Հոնգ Յի Սուլ
* Լի Ջոնգ Հյուկ - Կանգ Սուկ Ջուն

### Երկրորդական դերերում
*Բե Ջոնգ Օկ - Պակ Սուն Յանգ
*Լի Սեունգ Ջուն - Կվոն Ջի Հուն
*Կիմ Ռի Նա - Նո Թե Հի
*Կիմ Ջունգ Նան - Օ Սե Յանգ
*Լի Մուն Սու - Շեֆ Նո
*Պակ Չուլ Մին - Կիմ Ջուն Հյուկ 
*Պակ Օն Սանգ - Ջո Դոնգ Իլ 
*Պակ Սունգ Գուն - Գո Սանգ Կյու
*Ան Ու Յոն - Յե Ջուն Սու 
*Սո Ջունգ Յոն - մորաքույր Գոնգ Ջու
*Գո ԲՈ Գյոլ - Նո Դոնգ Հվա 
*Կիմ Սա Կվոն - Հոնգ Ջունգ Ու 
*Պակ Ջուն Գում - Յի Սուլի մայրիկը

## Վարկանիշ
* Աղյուսակում **կապույտ թվերը** ցույց են տալիս ամենացածր վարկանիշը, իսկ **կարմիր թվերը** ամենաբարձր վարկանիշը։

## Ծանոթագրություններ

## Արտաքին հղումներ
*  

Կատեգորիա:2015 հեռուստասերիալներ
Կատեգորիա:Հարավկորեական հեռուստասերիալներ
Կատեգորիա:Հարավկորեական ռոմանտիկ հեռուստասերիալներ
Մակջի

**Ժոզեֆ Մակգինտի Նիկոլ** (, , ավելի հայտնի է որպես **Մակջի** (), ամերիկացի կինոռեժիսոր և կինոպրոդյուսեր, ինչպես նաև քսանմեկերորդ դարի երաժշտական պրոդյուսեր։

Իր կարիերան սկսել է երաժշտական ինդուստրիայից, տեսահոլովակներ նկարելով և երգեր հրապարակելով։ Ավելի ուշ անցավ կինեմատորգրաֆի աշխատանքին, և շուտով հայտնի դարձավ իր առաջին ֆիլմով՝ «Չարլի հրեշտակները» (2000), դառնալով ամենամեծ գումարը հավաքած ֆիլմն այդ ընթացքում։ Հետո նա ևս մի քանի ֆիլմ նույնպես նկարահանեց, օրինակ՝ «*[[Տերմինատոր։ Փրկիչը]]*», ինչպես նաև պրոդյուսերություն է արել մի քանի հեռուստասերիալների, ինչպիսիք են «*Միայնակ սրտեր*»-ը և «*[[Գերբնական (հեռուստասերիալ)|Գերբնական]]*»-ը։

Մակջին նաև ունի իր սեփական պրոդյուսերական ընկերությունը՝ Wonderland Sound and Vision, որը հիմնադրվել է 2001 թվականին, և կառավարում է ֆիլմերի և հեռուստասերիալների արտադրություն, սկսած *Չարլի հրեշտակները 2*-ից (2003)։

## Կենսագրություն
Մակջի (McG), իրական անունը և ազգանունը Ժոզեֆ Մակգինտի Նիկոլ (Joseph McGinty Nichol), որտեղ Մագնիտին նրա մոր կանացի անունն է, ծնվել է 1986 թվականի օգոստոսի 9-ին Միչիգան նահանգի Կալամազո քաղաքում։ Ժոզեֆի ծնվելուց հետո նրա ծնողները տեղափոխվեցին Կալիֆոռնիա նահանգի Նյուբորտ Բիչ քաղաք։

Սովորել է Կալիֆոռնիական Իրվայն քաղաքի համալսարանում, որտեղ ստացել է բակալավրական հոգեբանության աստիճան։

Ժամանակի ընթացքում անցել է հոլովակների արտադրությանը, Sugar Ray-ի «Fly» և «Every Morning» երգերի համար տեսահոլովակ տարածելով, Fastball-ի համար «The Way»-ի վերաբերյալ, Smash Mouth խմբի համար «Walkin' On the Sun» և «All Star» երգերի վերաբերյալ տեսահոլովակներ, իսկ The Offspring խմբի համար հոլովակ «Pretty Fly (for a White Guy)» երգի վերաբերյալ։

Մակջին նաև ունի իր սեփական պրոդյուսերական ընկերությունը՝ Wonderland Sound and Vision, որը հիմնադրվել է 2001 թվականին, և կառավարւմ է ֆիլմերի և հեռուստասերիալների արտադրություն, սկսած *Չարլի հրեշտակները 2*-ից (2003)։

Մի շարք աշխատանքներից հետո առաջարկեց նկարահանել «Տերմինատոր»-ի ֆանտաստիկ շարքի շարունակությունհը։ Այն էկրաններին է դուրս եկել 2009 թվականի մայիսին «Տերմինատոր։ Փրկիչը» վերնագրով։

## Ֆիլմագրություն

## Ծանոթագրություններ

## Արտաքին հղումներ
* Biography on Hollywood.com

Կատեգորիա:Ամերիկացի կինոռեժիսորներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի սցենարիստներ
Կատեգորիա:Ամերիկացի երաժշտական պրոդյուսերներ
Կատեգորիա:Ամերիկացի կոմպոզիտորներ
Կատեգորիա:Ամերիկացի լուսանկարիչներ
Կատեգորիա:Ամերիկացի հեռուստապրոդյուսերներ
Կատեգորիա:Բեմական կեղծանուններ
Կատեգորիա:Ամերիկացի տղամարդ կինոդերասաններ
Կատեգորիա:Հեռուստատեսային պրոդյուսերներ
Կատեգորիա:Ամերիկացի կինոարտադրողներ
Կատեգորիա:Ամերիկացի ռեժիսորներ
Սամանտա Բոնդ

**Սամանտա Բոնդ** (,), թատրոնի, կինոյի և հեռուստատեսության բրիտանացի դերասանուհի։ Առավել հայտնի է օրիորդ Մանիպենի դերով Ջեյմս Բոնդի մասին պատմող 4 ֆիլմերում և օրիորդ Ռոզամունդ Պենսվիկի  դերով «Դաունթոնի աբբայություն» հեռուստասերիալում։

## Կարիերա
Սամանտա Բոնդի առաջնախաղը տեղի է ունեցել 1983 թվականին «Daisy Pulls It Off» պիեսում՝ Սաուտհեմփթոնում, իսկ դրանից հետո Վեսթ-Էնդում։ Նույն թվականին նա կատարել է Մարի Բերտրամի դերը «Մենսֆիլդ այգի» հեռուստասերիալում, որ նկարահանվել է ըստ Ջեյն Օսթինի համանուն վեպի։ 1985 թվականին նա նկարահանվել է Ագաթա Քրիստիի «Հայտարարված է սպանություն» վեպի էկրանավորման մեջ՝ օրիորդ Մարփլի մասին պատմող սերիաներում։ 1989 թվականին Բոնդը կատարել է «Վիկինգ Էրիկ» գեղարվեստական սերիալի երկրորդական դերերից մեկը։

1990 թվականին Բոնդը նկարահանվել է «Պուարո Ագաթա Քրիստի» սերիալի սերիաներից մեկում, 1992 թվականին՝ «Տեսուչ Մորս» հեռուստասերիալում։ 1997 թվականին նա կատարել է օրիորդ Թեյլորի դերը «Էմմա» հեռուստաֆիլմում։ 1999 թվականին ներկայացվել է Թոնի կինոմրցանակի «Amy’s View» պիեսում դերակատարման համար։

1995 թվականին «Ոսկե աչք»  գեղարվեստական ֆիլմում առաջին անգամ կատարել է Օրիորդ Մանիպեննիի՝ МИ-6 М  ղեկավարի քարտուղարի դերը։ Դրանից հետո նա ևս երեք անգամ խաղացել է 007 գործակալի դերը տարբեր ֆիլմերում․ 1997 թվականին՝ «Վաղը երբեք չի մահանա», 1999 թվականին՝ «Եվ ամբողջ աշխարհն է քիչ», 2002 թվականին՝ «Մահացիր, բայց ոչ հիմա»։ Նա լքել է նախագիծը Բրոսնանայի հեռանալու հետ միասին։

Դրանից հետո նա հայտնվել է այնպիսի բրիտանական հեռուստասերիալներում և հեռուստատեսային ֆիլմերում, ինչպիսիք են՝ «Բաբելոն հյուրանոց», «Հեռավոր ափեր», «Մի քիչ լույս Քենդլֆորդում», «Դոնովան», «Սառա Ջեյնի արկածները», «Սպանություն Միդսոմերում»։ Վերջին տարիներին Սամանդա Բոնդին կարելի է տեսնել հրավիրված աստղի դերում կամ «Դաունթոնի աբբայություն» և «Փոքրամասնություն» հեռուստասերիալներում երկրորդ պլանի դերակատարմամբ։

## Ընտանիք
Սամանտան ծնվել է դերասան Ֆիլիպ Բոնդի և հեռուստատեսային պրոդյուսեր Փեթ Սենդիսի ընտանիքում։ 
Նա ունի ավագ եղբայր՝ Մեթյու անունով և քույր՝ Աբիգել անունով, ով նույնպես դերասանուհի է։ 1989 թվականին Սամանտան ամուսնացել է բրիտանացի թատերական դերասան Ալեքսանդր Հենսոնի հետ։ Նրանք ունեցել են երկու երեխա։

## Ծանոթագրություններ

## Արտաքին հղումներ
* 
* Սամանտա Բոնդը Internet Broadway Database կայքում

Կատեգորիա:21-րդ դարի անգլիացի դերասանուհիներ
Կատեգորիա:Անգլիացի կինոդերասանուհիներ
Կատեգորիա:Բրիտանացի դերասանուհիներ
Կատեգորիա:Բրիտանացի հեռուստատեսային դերասանուհիներ
Մարատ Դանիելյան

**Մարատ Դանիելյան** (), ապրիլյան քառօրյա պատերազմի հերոս։

## Կենսագրություն
Մարատ Ռաֆայելի Դանիելյանը ծնվել է 1984 թվականի մարտի 6-ին, Արցախի մայրաքաղաք՝ Ստեփանակերտ քաղաքում։ 1991-2002 թվականներին սովորել է Ստեփանակերտի Խաչատուր Աբովյանի անվան թիվ 1 միջնակարգ դպրոցում։ 2002-2004 թվականներին ծառայել է ԼՂՀ-ի ՊԲ-ում։ 2006 թվականին ավարտել է Արցախի պետական համալսարանի Ֆիզկուլտուրայի բաժինը։ 2014 թվականից աշխատել է ԼՂՀ տուրիզմի վարչության պատմական միջավայրի պահպանության պետական ծառայության ոչ առևտրային կազմակերպությունում, որպես տնտեսվար։ 2015 թվականի հունիսի 17–ից զբաղեցրել է «Հունոտի կիրճ»  պետական բնապատմական արգելոցի վարիչի պաշտոնը։ Մարտական դիրքերը ամուր պահելու նպատակով ԼՂՀ նախագահի հրամանագրով Մարատ Դանիելյանը հետմահու պարգևատրվել է Մարտական ծառայության մեդալով։

## Մարտական գործողություններ
Ապրիլի 21-ին Թալիշում ադրբեջանական կողմը լայնածավալ ռազմական գործողություններ է սկսում սահմանագծում։ Ադրբեջանի ձեռնարկված նախահարձակ գործողության հետևանքով Մարատ  Դանիելյանը մահացու հրազենային վիրավորում է ստացել թիկունքից։

## Մրցանակներ
* Մարտական ծառայության մեդալ

## Հուղարկավորություն
Հոգեհանգիստը տեղի է ունեցել 2016 թվականի ապրիլի 22-ին ժամը 17:00-ին, իսկ հուղարկավորությունը՝ 2016 թվականի ապրիլի 23-ին, ժամը 13:00-ին Շուշիի՝ Սուրբ Ամենափրկիչ Ղազանչեցոց Եկեղեցում։

## Ծանոթագրություններ

## Արտաքին հղումներ
* ՄԱՐԱՏ ԴԱՆԻԵԼՅԱՆ
* ՄԵՐ ՀԵՐՈՍ ՏՂԱՆԵՐԸ
Դյուրեքս

**Դյուրեքս,** պահպանակների ապրանքանիշ, որը ստեղծվել է Ֆրանսիաում՝ SSL International կազմակերպության կողմից։ Այս ընկերությունը 2010 թվականի հուլիսին վաճառվել է Ռեքիթ Բենքիսերին։

Durex-ը պահպանակների և անձնական քսանյութերի ապրանքանիշ է, որը պատկանում է Reckitt Benckiser-ին։  Պահպանակներն առաջին անգամ արտադրվել են Փարիզում 1908 թվականին, նախքան գնվել են այժմ չգործող բրիտանական Colman’s ընկերության կողմից։  Այնուհետև այն մշակվել է Լոնդոնում London Rubber Company-ի և British Latex Products Ltd-ի իրավասության ներքո, որտեղ այն արտադրվել է 1932-1994 թվականներին։ The London Rubber Company-ն ձևավորվել է 1915 թվականին և Durex ապրանքանիշի անվանումը («Durability, reliability, and  գերազանցություն») գործարկվել է 1929 թվականին, չնայած London Rubber-ը սկսել է արտադրել սեփական ապրանքանիշի պահպանակներ մինչև 1932 թվականը՝ համագործակցելով Լեհաստանից ռետինե տեխնոլոգիայի մի ուսանողի հետ՝ Լուսիան Լանդաուին։  The London Rubber Company-ի և Durex պահպանակների պատմության մասին առաջին գիրքը, որը գրվել է Ջեսիկա Բորջի կողմից, հրատարակվել է 2020 թվականի սեպտեմբերին McGill-Queen's University Press-ի կողմից։

Դյուրեքսի շարքը ներառում է ինը տարբեր տեսակի լատեքս պահպանակներ՝ ներառելով Հյուսիսային Ամերիկայի Sheik և Ramses բրենդները և *Avanti* պահպանակը։ 2006 թվականին Դյուրեքս պահպանակները համարվել են Ամերիկայի Միացյալ Նահանգներում ամենաշատ վաճառվող պահպանակների բրենդը, իսկ *Trojan* պահպանակները համար առաջինն են։

Դյուրեքսը նաև Օլիմպիական խաղերի պաշտոնական հովհանավորն է։ Այն տրամադրել է 150,000 անվճար պահպանակներ, ավելի քան 10,000 ատլետների, ովքեր մրցել են 2012 թվականի Լոնդոնի ամառային Օլիմպիական խաղերում։

2007 թվականին Մեծ Բրիտանիայում Դյուրեքս պահպանակներ արտադրող վերջին գործարանը դադարեցրել է պահպանակների արտադրությունը։ Արտադրությունը այնուհետև տեղափոխվել է Չինաստան, Հնդկաստան և Թաիլանդ։

Բացի պահպանակներից, Դյուրեքսը նաև արտադրում է մի շարք քսուքներ և սեռական բնույթի խաղալիքներ։

## Ծանոթագրություններ

Կատեգորիա:1915 հիմնադրումներ
Կատեգորիա:Ծնելիության կարգավորում
Կատեգորիա:Միացյալ Թագավորության ապրանքանիշեր
Կատեգորիա:1915 հայտնված արտադրանքներ
Ռոմոլա Գարայ

**Ռոմալա Գարայ** ( , ), բրիտանացի դերասանուհի։

## Կենսագրություն
Ռոմալա Գարայը ծնվել է 1982 թվականի օգոստոսի 6-ին, Հոնկոնգում։ Նրա մայրը՝ Ջենետը՝ լրագրողուհի է, իսկ հայրը՝ Էդիրանը, բանկի կառավարիչ էր։ Պապը՝ Բերնգարդ "Բերտ" Գարայը՝ Հունգարիայի ներգաղթած հրեա էր։ Նա հիմնադրել է Քեյստոուն մամուլը (Keystone Press-Photographic agency):

Ռոմոլայից բացի, նրանց ընտանիքում ապրում էին ևս երեք երեխաներ։ Նրա ոչ սովորական անուն Romulus-ի կանացի տարբերակն է, ով եղել է Հռոմի լեգենդար հիմնադիրներից մեկը։

Երբ աղջիկը հինգ տարեկան էր, ընտանիքը տեղափոխվել է Սինգապուր, իսկ երեք տարի անց ՝ Ուիլթշիր, Մեծ Բրիտանիա։ Տասնվեց տարեկանում Ռոմոլան տեղափոխվեց Լոնդոն, որտեղ Սիթիում այցելել է աղջիկների համար նախատեսված դպրոց և սկսել է աշխատել որպես մոդել։ Զուգահեռաբար նա մասնակցել է բոլոր դպրոցական թատերական ներկայացումներին, ինչպես նաև հաճախ հայտնվել է Ազգային Երիտասարդական թատրոնի բեմերում (): Հաջողությամբ ավարտելով դպրոցը, Ռոմոլան ընդունվել է Մարիա թագուհու անվան համալսարանը, որտեղ սովորել անգլիական գրականություն։

## Կարիերա
Տասնութ տարեկանում դերասանների ընտրության ժամանակ աղջկան նկատել է մի գործակալ, որն առաջարկել էր նրան «Վերջին շիկահեր- գեղեցկուհին» () ֆիլմի ժապավենում էպիզոդիկ դերը։

BBC-ի մի քանի նախագծերին մասնակցելուց հետո նրա առաջին մեծ հաջողությունը 2002 թվականին Չարլզ Դիքենսի «Նիկոլաս Նիկկլբի» դասական վեպի էրկանիզացումը։ Ֆիլմը ստացել է դրական արձագանքներ, իսկ դերասանական կազմը ԱՄՆ-ի ազգային խորհրդի քննադատների կողմից արժանացել է մրցանակաների։

Թիմ Ֆայվելլի «Ես զավթում եմ դղյակը» ֆիլմում Կասսանդրիի դերը խաղալու հաստատումից հետո, Ռոմոլան որոշում է թողնել ուսումը և իր ամբողջ էներգիան ներդնել դերասանական կարիերայում։ 2003 թվականին նա առաջադրվել BIFA մրցանակին՝ "Առավել խոստումնալից առաջնելույթ ունեցող մարդ" կատեգորիայում, իսկ մեկ տարի անց կրկին եղել է BIFA-յի «Իսկ ներսում ես պարում եմ» ֆիլմի երկրորդ պլանի դերասանների թեկնածուների ցուցակում, որի կազմում 2005 թվականին Լոնդոնի հանրության կինոքննադատների կողմից արժանացել է մրցանակի։ 

2007 թվականի պրենիրայից հետո «Հրեշտակ» Ֆրանսուա Օզոնի օրաթերթ *[[The Independent]]* Ռոմոլային անվաննել է «տարվա դերասանուհի»։ Նույն թվականին նա նկահանվել է «Քավություն» ֆիլմում, որտեղ նրա գործընկերներն են դարձել Ջեյմս Մաքէվոյն ու Քիրա Նայթլին։ Քննադատները բարձր են գնահատել նրա խաղը, որի արդյունքում Ռոմոլան արժանացել է Evening Standard թերթի մրցանակին՝ անվանակարգը ստացել է մրցանակի՝ «Լավագույն դերասանուհի» անվանակարգում։

Ռեժիսոր Սթիվեն Պոլիակոֆֆը, ով «1939» ֆիլմի համար աշխատել էր դերասանուհու հետ, նրան անվանել է որպես «հաջորդ Քեյթ Ուինսլեթ», և կարծիք է հայտնել, որ ապագայում Ռոմոլան կդառնա բրիտանացի առավել ազդեցիկ դերասանուհի։ 2009 թվականին Ռոմոլան, կատարելով Ջեյն Օսթինի «Էմմա» վեպի հիման վրա նկարահանախ BBC-ի մինի սերիալում գլխավոր հերոսուհու՝ Էմմայի դերը, առաջադրվել է «Ոսկե գլոբուս» կինոմրցանակին՝ «Լավագույն կանացի դեր մինի-սերիալում կամ հեռուստաֆիլմում» անվանակարգում։

## Ծանոթագրություններ

Կատեգորիա:Բրիտանացի դերասաններ
Կատեգորիա:Անգլիացի ֆեմինիստներ
Կատեգորիա:21-րդ դարի անգլիացի դերասանուհիներ
Կատեգորիա:Անգլիացի կինոդերասանուհիներ
Շչարա

**Շչարա** (, ), գետը գտնվում է Բելառուսիայի Բրենչեստ և Գրոնդո մարզերում։ Նեմանի աջ վտակը։ Երկարությունը՝ 325 կմ, լողավազանի հրապարակը՝ 9990 կմ²։ Ջրի միջին ծախսը՝ 31 մ²/վ է։

## Նկարագրություն
Սկսվում է Նովոգրուդիական բարձունքով, Բառանովիչից 15 կմ հյուսիս գետը դուրս է հոսում Կոլդիչևսկի լճից։ Ակունքից հոսում է դեպի հարավ, միջին հոսանքով թեկվում է արևմուտք, իսկ հետո հյոսիս արևմուտք։ Վիգոնոշչանսկոե լճով միանում է Յասելդա գետի հետ (Դնեպրի ակունքը) Օգինսկի ջրանցքով։

Գերիշխում է ձյունով սնվել։ Գարնանային ջրառատությունը սկսվում է մարտին և շարունակվում է միջինը 65-80 օր՝ դժվարանում է ձյան անհավասարաչափ հալչելուց և անձրև գալուց։ Միջին ամենաբարձր աստիճանի բարձրացումը սակավաջրության ժամանակ 1,8 մ է։ Սառչում է դեկտեմբերի վերջում (ամենամեծ սառույցի հաստությունը 40-65 սմ), սառցահոսանքը վերջանում է մարտի կեսին։
 
Հովիտը կառուցելուց, գետահունի և Շչարի ընթանալու պահանջները բաժանվում են 2 մասի։ Սկզբնաղբյուրից մինչև թափվելը Գրիվդա գետի հովիտը սեղանակերպ է (լայնությունը 1,5 կմ), անկյունները 15-20 մ, գետափը ցածր է, ճահճացած և անհարթ, հատվել է ցամաքած ջրանցքներով։ Հեղեղի լայնությունը 200 մ-ից մինչև 3 կմ է։

Գետաբերանի Օգինսկ ջրանցքից գետափը կտրված է ջրանցքների ցանցով, որով (նաև Օգինսկ ջրանցքով) գարնանային ջրարատությունը կատարվում է Շչարի ջուրը թափվելով Վիգոնոշչանսկ լիճը։

Հունը ոլորապտույտ է, բացի ակունքի մոտ արտաթոլման ջրերի և Գրիվդա թափվելուց առաջ. նրա երկարությունը 15-30 մ է, տեղեր կան, որ հասնում են 60 մ-ի:Ափերը ցածր են, առավելապես տորֆով լի։ Մինչև Գրիդա գետի թափվելը գետաբերան, այն սեղանակերպ է, և նրա լայնությունը 3-5 կմ է։ Անկյունների բարձրությունը 10-20 մ է, բայց լինում է, որ զառիկող տեղերում 35-40 մ է։ Ճահճոտ գետափի լայնությունը տարածքի սկզբում 1,5-2,5 կմ է, միջին մասում 0,5-0,8 կմ, վերջնամասում 50-300 մ։

Վերջնամասի և Մեջտեղի հոսանքը ջրագելակավորվել է և շինվել է Մինիչի ջրապահեստը։

Վտակներ՝ Միշանկա, Իսա, Արտիչանկա (աջ); Վեդմա, Գրիվդա, Լուկոնիցա, Սիպա, Բաբոչկա, Սվիդրովկա (ձախ)։ Շչարի վրա տեղակայված է Սլոնիմ քաղաքը և բազմաթիվ փոքրիկ բնակեցված կետեր։

Թափվում է 2 կմ հարավարևելյան Նեմենում Դաշկով Մոստովսկյան համայնքում։ Ջրառատ ժամանակ նավարկելի է Բիտեն ագրոքաղաքից (գետափից 155 կմ հեռու)։ Գետափի լայնությունը մոտավորապես 60 մետր է։

## Անվան ծագումնաբանություն
Ջրանունը ծագում է բալթիկյան *šaras* բառից, որն էլ նշանակում է «նեղ», կամ էլ ուգրո-ֆիննական *շար* «նեղուց, վտակ» բառից։

Իրականում Շչարան նեղ չէ, ընհակառակը, այն բավականին լայն գետ է։ Նրա անվանումը առաջացել է հին աշխարհագրական տերմինից՝ որպես «գետ, առու, վտակ» իմաստներով։ Ջրանվան արմատները *սար-/տուր-/չար-/շուր-/շչար* (Սերվեչ, Սերգուչ, Տուրյա, Տուրոսա, Չերես Չերեյա, Շուրա, Շուրիցա, Շչարա, Շչարկա) և կարելի է համեմատել ուգորականի հետ՝ տուր-/ սոր-/շոր՝ *«լիճ, գետ, վտակ»։ *

## Ծանոթագրություններ

## Գրականություն
* 
* 

Կատեգորիա:Բելառուսի գետեր
Desert Eagle

**Desert Eagle** (), խոշոր տրամաչափի (մինչև 12․7 մմ) ինքնալիցքավորվող ատրճանակ։ Ատրճանակը նախատեսված է որսորդության ժամանակ վայրի գազաններից պաշտպանվելու և ավազակներից ինքնապաշտպանվելու համար։ Ստեղծվել է 1983 թվականին իսրայելական Israel Military Industries ընկերության կողմից։ Ներկայումս արտադրվում է իսրայելական Israel Military Industries ընկերությունում։ Շնորհիվ չափսերի և դիզայնի՝ այս զենքը հաճախ օգտագործում են ֆիլմերի նկարահանման ժամանակ և համակարգչային խաղերում։

## Պատմություն
Զենքի առաջին պատվերը եղել է ամերիկացի Բերնարդ Ուայթի (Bernard C. White) կողմից 1983 թվականի հունվարին։ Այս պատվերը հիմք հանդիսացավ, որպեսզի Magnum Research ընկերությունը, որ գտնվում է ԱՄՆ-ում, 1983 թվականին սկսի զենքի վերարտադրումը իր երկրում։ Որից հետո ԱՄՆ-ում պատրաստված այս ատրճանակն իր նոր դիզայնով 1985 թվականին ուղարկվեց Israel Military Industries ընկերություն, որտեղ էլ բարելավվեց զենքի մարտավարտեխնիկական բնութագիրն ու դիզայնը և հետագայում արտադրվեց զենքի երկրորդ մոդելը։

Այս ատրճանակների փամփուշտների ծայրերը կտրտված են և հենց այս պատճառով, դժվար է այն շփոթել այլ զենքի տեսակների հետ։

Մասսայական արտադրությունը կազմակերպվել է Israel Military Industries ընկերության կողմից Իսրայելում։ 1995-2000-ական թվականներին մասսայական արտադրությունը շարունակվել է արդեն Saco Defense ընկերությունում՝ Մեն նահանգ ԱՄՆ։ Հետագայում կրկին տեղափոխվել է Israel Military Industries ընկերություն։ 
մինի|աջից|Փողային կտրտվածությունը։ Աջից առաջինը՝ բազմանկյան ոճով օգտագործվում է Desert eagle զենքում։

## Ընդհանուր նկարագրություն
մինի|Ինչպես է օգտագործվում գազամխոցային համակարգը Desert eagle ատրճանակի առաջին մոդելում

Նախապես Desert eagle ատրճանակը ստեղծված չի եղել ինքնալիցքավորվող համակարգով, այլ գազամխոցային համակարգով։ Գազամխոցային համակարգը տեղադրված է փողի տակ։ Desert eagle զենքի գազամխոցային առանձնահատկության շնորհիվ զենքի փողային հատվածը համեմատաբար այլ նմանատիպ զենքերի ավելի մեծ զանգված ունի։

## Օգտագործվող զինամթերք

Ներկա պահին Desert Eagle զենքերը կարող են վերափոխվել 50 Action Express, 44 Magnum, 357 Magnum տրամաչափի։ Զենքի վերափոխումը հնարավոր է լինի հետևյալ կերպ՝ փոփոխության է ենթարկվում զենքի կափարիչը, փահեստատուփը և զենքի փողը և այս ամենը կարող է լինել դաշտային պայմաններում։

440 Cor-bon տրամաչափի համար նախատեսված պարագաների արտադրման և վաճառման գործընթացները դադարեցվել են։

## Տարբերակներ
Desert Eagle զենքի ընդամենը երեք տարբերակներ են ստեղծվել՝ Mark I, Mark VII և Mark XIX։

##### Mark I և Mark VII
Mark I-ը հանվել է արտադրությունից, որը եղել է ալյումինից և պողպաից, ինչպես նաև օգտագործվել է չժանգոտվող պողպատ։ Մնացած հատվածներն իրենց մեջ ներառում են զենքի տարբեր այլ հատվածներ, որոնք կազմված են այլ նյութերից։

## Ծանոթագրություններ

## Արտաքին հղումներ
* Desert Eagle զենքի արտադրող ընկերության Israel Military Industries կայքը 
* Զենքի դետալներն հավաքող Magnum Research ընկերության կայքը.
* Ֆիլմերի ցանկը որտեղ օգտագործվում է Desert Eagle ատրճանակը
* Հատվածներ 24 տարբեր ֆիլմերից, որտեղ օգտագործվում է Desert Eagle-ի հնարավորությունները

Կատեգորիա:Իսրայելի զենք
1910 թվականը գրականության մեջ

## Մրցանակներ
### Միջազգային
* Գրականության Նոբելյան մրցանակ — Պաուլ Յոհան Լյուդվիգ ֆոն Հեյզե, գերմանացի գրող, «հարգանքի տուրք իդեալիզմով լեցուն կատարյալ արվեստին, որը նա հանդես է բերել իր երկար բեղմնավոր գործունեության ընթացքում որպես քնարական բանաստեղծ, դրամատուրգ և աշխարհահռչակ պատմվածագիր»։
### Ֆրանսիա
* Գոնկուրյան մրցանակ - Լուի Պերգո, «Աղվեսից Մարգոյի մոտ»
* Ֆեմինա - Մարգարիտա Օդու, «Մարի Քլեր» վեպ

## Գրքեր
* «Գերտրուդա», Հերման Հեսսեի ստեղծագործություն,
* «Հորձանք», Հենրիկ Սենկևիչի ստեղծագործություն,
* «Հայրենի ձայներ», Տիգրան Չյոկուրյանի նորավեպերի ժողովածու։
### Վեպեր
* «Առանց զբաղմունքների ջենտլմենը», Պելեմ Գրենվիլ Վուդհաուսի վեպ,
* «Պարոն Պոլլիի պատմությունը», Հերբերտ Ուելսի վեպ,
* «Երբ Քնածն արթնանում է», Հերբերտ Ուելսի վեպ (երկրորդ հրատարակություն),
* «Մարի Քլեր», Մարգարիտա Օդուի վեպ,
* «Օպերայի ուրվականը», Գաստոն Լերուի վեպ,
* «Վիլհելմ Շտորիցի գաղտնիքը», Ժյուլ Վեռնի վեպ,
* «Թունոտ քմծիծաղ», Նագաի Կաֆու։

### Վիպակ
* «Գյուղակ», Իվան Բունինի վիպակ։

### Փոքր արձակ
* «Շրջապտույտ», Օ. Հենրիի պատմվածքների ժողովածու,
* «Հավերժ Ադամ», Ժյուլ Վեռնի պատմվածք։

### Պիեսներ
* «Անֆիսա», Լեոնիդ Անդրեևի պիես,
* «Վասսա Ժելեզնովա», Մաքսիմ Գորկու պիես,
* «Gaudeamus», Լեոնիդ Անդրեևի պիես։

## Ծնվել են
* մարտի 4 (մարտի 17) - Ուրինբոյ Ռախմոնով, խորհրդային ուզբեկ բանաստեղծ և գրող, թատերական գործիչ (մահացել է 1980 թվականին),
* հունիսի 8 - Ջոն Քեմբլ կրտսեր, ամերիկացի ֆանտաստ գրող և խմբագիր (մահացել 1971 թվականին),
* մարտի 26 - Սաբիթ Ռախման, խորհրդային ադրբեջանցի գրող և սցենարիստ (մահացել է 1970 թվականին),
* հունիսի 21 - Ալեքսանդր Տրիֆոնովիչ Տվարդովսկի, խորհրդային բանաստեղծ և հասարակական գործիչ (մահացել է 1971 թվականին),
* դեկտեմբերի 24 - Ֆրից Լեյբեր, ամերիկացի ֆանտաստ գրող (մահացել է 1992 թվականին)։

## Մահացել են
* փետրվարի 8 - Հանս Եգեր, նորվեգացի անարխիստ գրող (ծնվել է 1854 թվականին),
* ապրիլի 21 - Մարկ Տվեն, ամերիկացի գրող (ծնվել է 1835 թվականին),
* ապրիլի 26 - Բյոռնստեռնե Բյոռնսոն, նորվեգացի բանաստեղծ, 1903 թվականի գրականության Նոբելյան մրցանակի դափնեկիր (ծնվել է 1832 թվականին),
* մայիսի 8 - Ջերոլամո Ռովետա, իտալացի բանաստեղծ և դրամատուրգ (ծնվել է 1851 թվականին),
* մայիսի 18 - Էլիզա Օժեշկո, լեհ գրող (ծնվել է 1841 թվականին),
* հունիսի 5 - Օ. Հենրի (իրական անունը՝ Ուիլյամ Սիդնի Փորթեր), ամերիկացի գրող (ծնվել է 1862 թվականին),
* հոկտեմբերի 8 - Մարիա Կոնոպնիցկայա, լեհ գրող (ծնվել է 1842 թվականին)
* նոյեմբերի 20 - Լև Նիկոլաևիչ Տոլստոյ, գրող, մտածող, հրապարակախոս (ծնվել է 1828 թվականին)։

## Ծանոթագրություններ
Կոմս Մոնտե-Քրիստո (հեռուստաֆիլմ, 1975)

**Կոմս Մոնտե-Քրիստո (հեռուստաֆիլ, 1975)** (), հեռուստաֆիլմ, հիմնված Ալեքսանդր Դյումայի համանուն վեպի վրա։

## Սյուժե
Առաջադիմող նավաստի Էդմոն Դանդեսին, ով պատրաստվում էր դառնալ կապիտան և ամուսնանալ կատակոնուհի Մերսեդեսի հետ, նետում են բանտ, նրա վատը ցանկացողների սխալ հայտարարության պատճառով, ում նա ընկեր էր համարում։ Այնտեղ նա հանդիպում է աբբա Ֆարիային և նրա հետ կազմակերպում փախուստ։ Հերթական նոպայից հետո աբբան մահանում է։ Ամրոցի պահակախումբը, որը կարել է մահացածին պարկի մեջ, պատրաստվում էր նրան երեկոյան թաղել։ Դանտեսը դիակը տեղափոխում է իր բանտախուց, իսկ իրեն կարելով պարկի մեջ փախչում է ամրոցից։

Մոնտե - Քրիստո կղզին անմարդաբնակ է և մաքսանենգները այն օգտագործում են որպես փոխաբեռնման կետ։ Դանդեսը խորամանկությամբ՝ ձևացնելով հիվանդ, կարողանում է մնալ կղզում, որտեղ նա գտնում է գանձը, որի մասին պատմել և կտակել էր աբբա Ֆարիան։

Էդմոն Դանտեսը գնում է կոմսի տիտղոս և տուն Փարիզի կենտրոնում։ Կոմս Մոնտե - Քրիստոյին տեսքով Դանտեսը մուտք է գործում բարձր խավ։

Կոմսը սպանում է ոչ որպես սովորական մարդասպան, նա գործում է խորամանկությամբ՝ արդյունքում Ֆեռնանը ինքնասպան է լինում, Վիլֆորը կորցնում է իր ընտանիքը և խելագարվում, իսկ Դանգլարը հարստության մնացորդներով ավազակները գերի են վերցնում և թալանում։ Բայց նրան կոմսը այնուամենայնիվ ներում է։

Ֆիլմի վերջում կոմսը երիտասարդ սանուհու՝ հպարտ և գեղեցիկ Հայդեի հետ (Ֆեռնանի կողմից դավաճանված յանինացի Ալի Թեբելին փաշայի դուստրը), ում կոմսը գնել էր ստրկությունից երեխա հասակում և ով նրան անփոխադարձ սիրում է, նավարկում են չտեսնված վայրեր, նոր կյանքի և փոխադարձ երջանկության հույսով։

## Դերերում
* Ռիչարդ Չեմբերլեն — *Մոնտե-Քրիստո*
* Թոնի Քերթիս — *Ֆեռնան Մոնդեգո*
* Թրեվոր Հովարդ — *աբբա Ֆարիա*
* Լուի Ժուրդան — *Վիլֆոր*
* Դոնալդ Պլենզես — *Դանգլար*
* Թերին Պաուեր — *Վալենտինա Վիլֆոր*
* Քեյթ Նելիգան — *Մերսեդես*

## Նկարահանող խումբ
* Սցենարի հեղինակ՝ Սիդնի Քերոլ
* Պրոդյուսեր՝ Նորման Ռեզենմարթ
* Նկարիչ Վոլտել պատրիարկա
* Մոնտաժ Ջին Միլֆորդ

## Ծանոթագրություններ

Կատեգորիա:1970-ականների անգլերեն ֆիլմեր
Կատեգորիա:1975 ֆիլմեր
Կատեգորիա:Բրիտանական ֆիլմեր
Կատեգորիա:1970-ականների բրիտանական ֆիլմեր
Դուգա Ռեսա

**Դուգա Ռեսա** (), քաղաք Խորվաթիայի կենտրոնական մասում։ Ըստ 2001 թվականի մարդահամարի արդյունքների բնակչությունը կազմում է 6601 մարդ։

## Ընդհանուր տեղեկություններ
Դուգա Ռեսան գտնվում է Կարլովաց քաղաքից 7 կմ դեպի հարավ-արևմուտք՝ Մրեժնիցա գետի վրա։ Քաղաքի միջով անցնում է ամենակարևոր ավտոմոբիլային ճանապարհներից մեկը։ Այստեղ է գտնվում Կարլովաց-Օգուլին-Դելնիցե Ռիեկա երկաթուղային կայարանը։ Քաղաքի խոշորագույն ձեռնարկությունը կարի ֆաբրիկան է, որը հիմնադրվել է 1884 թվականին։

Դուգա Ռեսա քաղաքը առաջին անգամ հիշատակվել է 1830 թվականին։ Դուգա նշանակում է երկար, իսկ Ռեսա բառի ստուգաբանությունը մնում է վիճելի։

## Տեսարժան վայրեր
**Սուրբ Պետրոս եկեղեցի** - կառուցվել է 17-րդ դարում, հետագայում վերակառուցվել է։ Իր ներկայիս տեսքը ստացել է 1711 թվականին։

## Ծանոթագրություններ

## Արտաքին հղումներ
* Официальный сайт города

Կատեգորիա:Խորվաթիայի քաղաքներ
Ճաքվինջ

**Ճաքվինջ** (), գյուղ Վրաստանի արևմտյան հատվածում՝ Սամեգրելո և Զեմո-Սվանեթի մխարեի Զուգդիդի շրջանում։

## Աշխարհագրություն
Աշխարհագրորեն Ճաքվինջ գյուղը տեղակայված է արևմտյան Վրաստանում։ Գտնվում է ծովի մակարդակից 130 մետր բարձրության վրա։

Օիրեմեը շրջկենտրոն Զուգդիդ քաղաքի հետ միացված է ավտոխճուղով։ Զուգդիդի և Ճաքվինջի հեռավորությունը կազմում է 16 կմ։

## Բնակչություն
Ըստ 2014 թվականի մարդահամարի տվյալների՝ Ճաքվինջի բնակչությունը կազմում է 996 մարդ։ Գյուղի բնակչության ճնշող մեծամասնությունը վրացիներն են։ Բացի զտարյուն վրացիներից՝ այստեղ ապրում են նաև վրացիների տարբեր էթնիկական խմբեր, հիմնականում՝ մեգրելներ։

## Տես նաև
* Սամեգրելո և Զեմո-Սվանեթ
* Զուգդիդի շրջան

## Ծանոթագրություններ

Կատեգորիա:Զուգդիդի մունիցիպալիտետի բնակավայրեր
Կատեգորիա:Վրաստանի գյուղեր
Մեքս (ապրանքանիշ)

**Մեքս** (), նորաձևության միջազգային ընկերություն, որը մոդելավորում է հագուստներ տղամարդկանց, կանանց և երեխաների համար։

## Պատմություն
1970-ական թվականներին մոդելավորող Ռաթան Չադհան իր գործընկերներ Սեն Շարմայի,  Էդու Էդվենիի, Սուվիր Էրորայի Ռոնի Լոմենսի, Հորատո Հոյի ր Էրուն Մեհթայի հետ միասին սկսում են արտադրել  հատուկ մոդելավորված և պիտակավորված հագուստեղեն և տրամադրել դրանք Նիդերլանդների մեծածախ վաճառասրահներին։ Ընկերությունը վերափոխելով՝ նրանք ստեղծում են հագուստի երկու հայտնի ապրանքանիշ՝ «Մուսթաշ» տղամարդկանից, իսկ «Էմանուել» կանանց համար։ 1968 թ․ երկու ապրանքանիշները միավորվում են․ **M** (Մուսթաշ)  + **E** (Էմանուել) + **XX**  (հապավումը «համբույր համբույր») ստեղծելով **MEXX**։ Ժամանակի ընթացքում Մեքսը դարձել է միջազգային ապրանքանիշ՝ 55 երկրներում ունենալով շուրջ 800 վաճառասրահ և ավելի քան 10.000 վաճառքի կետ։ Այն ընդարձակվել է շատ արագ և ներկայում միջազգայնորեն ճանաչված ընկերություն է, որը աշխարհում ունի շուրջ 6.000 աշխատակից։ 2001 թվականին Մեքսը գնվել է ամերիկացի մոդելավորող Լիզ Քլեյբորնի կողմից 264 միլիոն դոլարով և վաստակել 275 միլիոն դոլար։
Այսպիսով, երկար տարիներ այն պատկանել է Լիզ Քլեյբորնին, բայց 2011 թվականին Լիզ Քլեյբորնը սնանկության պատճառով Մեքսը վաճառել է The Gores Group մասնավոր ընկերությանը, սակայն *Մեքսը* կարողացավ պահպանել հետաքրքրությունը վաճառասրահներում։

### Սնանկացում
2012 թվականին Մեքսը  հայտարարեց 86 միլիոն եվրո, իսկ 2013 թվականին՝ 82 միլիոն եվրո կորցնելու մասին։ 2014թ․ դեկտեմբերի 4-ին  Ամստերդամի տարածաշրջանային դատարանը Մեքսի երեք ընկերությունների սնանկ ճանաչեց։ 2014 թվականի դեկտեմբերի 5-ին նիդերլանդացի դատավոր Ֆրիթս Քեմփը հայտարարեց, որ Մեքսի 315 վաճառասրահները, որոնք տեղակայված են Կանադայում, սնանկ են։

մինի|Մեքսի վաճառակետը Ֆիլիպինների Մետրո Մանիլա շրջանի Բոնիֆացիո Գլոբալ քաղաքի ՍՄ Էուրա Պրեմիեր առևտրի կենտրոնում
մինի|Մեքսի վաճառակետը «Պրոմենեյդ» առևտրի կենտրոնում

### Eroglu Holding-ը Մեքսի նոր սեփականատեր
2015 թվականի հունվարի 29-ին թուրքական Eroglu Holding-ը ձեռք բերեց Մեքս նորաձևության ապրանքանիշը և պլանավորեց բացել մեծ թվով վաճառակետեր ամբողջ Եվրոպայում։ 2015 թվականի փետրվարին Մեքսը վերաբացեց իր խանութները։

## Արտադրանք
Տղամարդկանց, կանանց և երեխաների համար նախատեսված նորաձև իրերից բացի Մեքսն արտադրում է կոշիկից մինչև աքսեսուարներ, նաև պայուսակներ, շարֆեր, գորգեր և անկողնային պարագաներ։

## Մեքսի վաճառակետերի ցանկը
Ընկերության հավաքածուները և աքսեսուարները վաճառվում են շուրջ 300 մանրածախ, հայտնի մասնաճյուղերի, մասնագիտացված և այլ վաճառակետերում։

## Ծանոթագրություններ

## Արտաքին հղումներ
* Mexx Europe
* Mexx Canada 

Կատեգորիա:1986 հիմնադրումներ
Աշխարհի ծայր հրվանդան

**Աշխարհի ծայր հրվանդան** (), հրվանդան, որը գտնվում է Շիկոտան կղզու հյուսիս արևելքում, Ռուսաստանի Սախալինի մարզում։

Այն ժայռ է, որը երկարությամբ խորանում է Խաղաղ օվկիանոսի խորքերը և սուզվում 40-50 մետրանոց սանդղավանդերով։ 20-րդ դարի երկրորդ կեսին տարածված վայր է դարձել զբոսաշրջիկների և նկարիչների համար։
Հարավ արևելյան ուղղությամբ ցամաքի մոտակա կտորը գտնվում է 5400 կմ հեռավորության վրա։ Լավ եղանակին հրվանդանից երևում են հարևան կղզիների՝ Կունաշիրի և Իտուրուպի հրաբուխները։

Աշխարհի ծայր հրվանդանը կողքից կարելի է հետևել Կռաբ հրվանդանից, որը կղզու ամենա արևելյան մասն է։ Սանդղավանդին հասնելու համար պետք է 10 կմ անցնել ոտքով։

Աշխարհի ծայր անվանումը հրվանդանին տվել է ռուսական մի արշավախմբի ղեկավար Յուրի Եֆրեմովը, ով հետազոտում էր կղզին, այն Ռուսաստանին միանալուց հետո։

Հրվանդանի տեսարանն օգտագործվել է Ռոբինզոն Կրուզոյի մասին պատմող խորհրդային Ֆիլմում։

## Ծանոթագրություններ

Կատեգորիա:Խաղաղ օվկիանոսի հրվանդաններ
Կատեգորիա:Հրվանդաններ այբբենական կարգով
Կատեգորիա:Շիկոտան
Կատեգորիա:Սախալինի մարզի հրվանդաններ
Գարդա (այլ կիրառումներ)

**Գարդա** անվանումը կարող է ունենալ հետևյալ կիրառումները․
* Գարդա - կոմունա Իտալիայում, գտնվում է Վենետո մարզում՝ Վերոնա գավառում,
* Գարդա - Իտալիայի ամենամեծ լիճը։
Գեդիկ (այլ կիրառումներ)

**Գեդիկ** անվանումը կարող է ունենալ հետևյալ կիրառումները․
* Գեդիկ - գյուղ Արևմտյան Հայաստանում, Էրզրումի վիլայեթի Դիադինի գավառակում,
* Գեդիկ - գյուղ Արևմտյան Հայաստանում, Էրզրումի վիլայեթի Կամախի գավառակում։
Գեղեցկուհին և Հրեշը (այլ կիրառումներ)

**Գեղեցկուհին և Հրեշը** անվանումը կարող է ունենալ հետևյալ կիրառումները․
* Գեղեցկուհին և Հրեշը - «Walt Disney Pictures» ստուդիայի թվով երեսուներորդ լիամետրաժ, անիմացիոն ֆիլմը,
* Գեղեցկուհին և Հրեշը - ռեժիսոր Բիլլ Կոնդոնի ամերիկյան գեղարվեստական երաժշտական ֆիլմ, *Walt Disney Animation Studios* ամերիկյան ազգային կինոընկերության վերաթողարկումը՝ Ժաննա Մարի Լեպրենս դը Բոմոնի համանուն պատմության հիման վրա։
Գենգան (այլ կիրառումներ)

**Գենգան** անվանումը կարող է ունենալ հետևյալ կիրառումները․
* Գենգան - Ֆրանսիայի կանտոն է, գտնվում է Բրետան շրջանում,
* Գենգան - շրջան () Ֆրանսիայում, այն շրջաններից որոնք գտնվում են Բրետան երկրամասում։
Գեորգի III (այլ կիրառումներ)

**Գեորգի III** անվանումը կարող է ունենալ հետևյալ կիրառումները․
* Գեորգի III - Բագրատունիների դինաստիայից, եղել է Իմերեթիի արքայատնից 1605-1639 թվականներին,
* Գեորգի III - Վրաց թագավոր 1156–ից, Բագրատունիների դինաստիայից։
Գլադիատոր (այլ կիրառումներ)

**Գլադիատոր** անվանումը կարող է ունենալ հետևյալ կիրառումները․
* Գլադիատոր - ստրուկներ Հին Հռոմում, որոնք վարժեցված էին ամֆիթատրոններում միմյանց (երբեմն՝ գազանների) դեմ զինված մենամարտերի համար,
* Գլադիատոր - 2000 թ. նկարահանված պատմական ֆիլմ, որի ռեժիսորը Ռիդլի Սքոթն է, իսկ գլխավոր դերակատարներն են Ռասսել Քրոուն և Խոակին Ֆենիքսը,
* Գլադիատոր - ամերիկական կինոֆիլմ, որ նկարահանվել է ռեժիսոր Ռուդի Հերինգտոնի կողմից 1992 թվականին և արժանացել է սուր քննադատության։
Պատրիկ Հենրի

**Պատրիկ Հենրի** (, )՝ ամերիկացի պետական գործիչ, անկախության համար պայքարող ակտիվ մարտիկ։

## Կենսագրություն
Մասնագիտությամբ իրավաբան է։ 1763 թվականին Հենրին որպես փաստաբան հանդես է եկել ծխախոտի հարկի մասին դատական գործի ժամանակ, որի հետևանքը մեծ ազդեցություն է գործել Անգլիայի ամերիկյան գաղութների անկախության շարժման վրա։

1765 թվականին Հենրին ընտրվել է Վիրջինիայի գաղութի ներկայացուցիչների ներքին պալատ *House of Burgesses*): 1775 թվականին Վիրջինիայի խորհրդարանում ելույթ է ունեցել ի պաշտպանություն Ամերիկայի ժողովրդի իրավունքների, որի ժամանակ  «Տուր ինձ իրավունք կամ մահ» (*give me liberty or give me death*) արտահայտությունը դարձել է դասական։

1776-1779 և 1784-1786-ական թվականների ընթացքում զբաղեցրել է Վիրջինիայի նահանգապետի պաշտոնը։ Ավելի ուշ Հենրին հանդես է եկել որպես ԱՄՆ-ի սահմանադրության կատաղի հակառակորդ և հակաֆեոդալիստ, կարծելով, որ ԱՄՆ-ի կառավարությանը շատ լիազորություններ է տրվում։ 1791 թվականին Ա, Համիլտոնի կողմից ֆինանսական հեղափողության անցկացումից հետո Հենրին արտահայտվում էր ԱՄՆ-ի կազմից Վիրջինիայի դուրս գալու մասին։ 1795 թվականին նա հրաժարվում է ստանձնել արտաքին գործերի նախարարի պաշտոնը, որը նրան էր առաջարկել ԱՄՆ-ի նախագահ Ջորջ Վաշինգտոնը։

## Գրականություն
* *Яковлев Н.* Вашингтон. — 2-е изд., испр. — : Молодая гвардия, 1976. — (Жизнь замечательных людей. Сер. биогр. Вып. 5 (562)).

## Ծանոթագրություններ

## Արտաքին հղումներ
* Patrick Henry, Voice of the American Revolution 
* Books by Patrick Henry
* Books about Patrick Henry as subject at Project Gutenberg
* Text of 1775 "Liberty or death" speech 
* Address opposing US Constitution
* Patrick Henry letters 
* Patrick Henry Monument , Henry County, Virginia
* Scotchtown, Henry family home from 1771–1778

Կատեգորիա:ԱՄՆ-ի քաղաքական գործիչներ
Կատեգորիա:Ամերիկացի պետական գործիչներ
Կատեգորիա:Ամերիկացի փաստաբաններ
Կատեգորիա:Փաստաբաններ
Ֆելիքս ֆոն Բոթմեր

**Ֆելիքս ֆոն Բոթմեր** (, ), գերմանացի ռազմական գործիչ, գեներալ, Հարավային բանակի հրամանատար (1915-1917)։

## Կենսագրություն
Ֆելիքս ֆոն Բոթմերը ծնվել է 1852 թվականի դեկտեմբերի 10-ին Մյունխենում` գերմանացի գեներալ կոմս Մաքս ֆոն Բոտմերի և նրա կնոջ Լաուրա ֆոն Ռեյխերտի ընտանիքում։ 1871 թվականին մտել է բավարական բանակ և հետագա քառասուն տարվա ընթացքում ծառայել բավարական ռազմական նախարարությունում ու բավարական գլխավոր շտաբում, 3 տարի ծառայել է Բեռլինում, Գլխավոր շտաբում, 1910 թվականից եղել է հետևակի գեներալ։ 1914 թվականի նոյեմբերի 30-ին նշանակվել է 6-րդ բավարական պահուստային դիվիզիայի հրամանատար, 1915 թվականի մարտի 22-ին` 2-րդ բավարական պահուստային կորպուսի հրամանատար (1915 թվականի մայիսից վերանվանվել է Բոտմերի կորպուս), որը պաշտպանում էր Կարպատյան լեռների ոլորանները, ռուսական բանակի հարձակումներից։ Շուտով նշանակվել է Հարավային բանակի հրամանատար և մարտերի ընթացքում 1915 թվականի փետրվարի 5-ից մինչև ապրիլի 9-ը գրավել է Ջվինուվ լեռնաշղթան։ 1915 թվականի հուլիսի 7-ից մինչև 1917 թվականը եղել է Հարավային բանակի հրամանատար։ 1917 թվականի հուլիսին ետ է մղել ռուսական բանակի հարձակումը, գեներալ Բրուսիլովի գլխավորությամբ։ 1917 թվականին նշանակվել է 19-րդ բանակի հրամանատար Լոթարինգիայում։ 1918 թվականի ապրիլին կոչումը բարձրացել է մինչև գեներալ-գնդապետ։ Ավելի ուշ 1918 թվականի նոյեմբերից մինչև դեկտեմբեր աշխատել է որպես խորհրդական բավարական ռազմական նախարարությունում։  Պաշտոնաթող է եղել 1918 թվականին, մահացել է Մյունխենում 1937 թվականի մարտի 18-ին։  .

## Գրականություն
* Залесский К. А. Кто был кто в Первой мировой войне. — М.: АСТ; Астрель, 2003. — 896 с. — 5000 экз. — ISBN 5-17-019670-9 (ACT); ISBN 5-271-06895-1 (Астрель).

## Ծանոթագրություններ

## Արտաքին հղումներ
* Биография Феликса фон Ботмера на сайте «Хронос»
* Биография

Կատեգորիա:Առաջին համաշխարհային պատերազմի գերմանացի զինվորականներ
Կատեգորիա:Առաջին համաշխարհային պատերազմի մասնակիցներ
Կատեգորիա:Գերմանացի գեներալներ
Կատեգորիա:Գերմանացի ռազմական գործիչներ
Գոթեյկ (կամուրջ)

**Գոթեյկ**, երկաթուղային ուղանցույց Մյանմայում, Շան նահանգում։

## Նկարագրություն
Ուղանցույցի շինարարությունը սկսվել է 1899 թվականի ապրիլի 28-ին և ավարտվել է հաջորդ տարվա հունվարի 1-ին։ Գոթեյկը միմյանց է միացրել Լաշո և Մեմյո քաղաքները։ Կամրջի ընդհանուր երկարությունը կազմում է 689 մետր, այն կազմված է 15 կամրջամասերից, կամարի բարձրությունը ջրից 102 մետր է։ Գոթեյկի լայնությունը մեծ չէ, միայն մեկ երկաթուղի։ Կառույցի արժեքը կազմել է 111 200 ֆունտ ստերլինգ։

Ուղանցույցի հիմնական շինվածքները պատրաստվել են Փենսիլվանիայի պողպատահալական ընկերությունում և ԱՄՆ-ից օվկիանոսով բերվել է Բիրմա։Քանի որ Գոթեյկ կամուրջը կարևոր ռազմավարական տրանսպորտային օբյեկտ է հանդիսանում, 1976-1978 թվականներին հովտի ներքևում կառուցվեց այլընտրանքային երկաթուղային ճանապարհ` ուղանցույցի ոչնչացման դեպքում օգտագործելու համար։ Սակայն այն ոչ մի անգամ չի օգտագործվել, 1990-ական թվականներին դադարեցին այն պահել աշխատանքային վիճակում և 2002 թվականին այն լցվեց արևադարձային բուսականությամբ։

Գոթեյկը երկրի ամենաբարձր կամուրջն է հանդիսանում, իսկ բացման պահին (1900 թվական) եղել է աշխարհի թրեսթլ () տեսակի ամենաբարձր երկաթուղային կամուրջը։ Ներկայումս կամրջով անցնում են օրական երկու կազմ` Մանդալայ-Լաշո և Լաշո-Մանդալայ։ Ուղանցույցը նաև զբոսաշրջային տեսարժանություն է հանդիսանում, նրանով անցնելը արտասահմանցիների համար կազմում է 4 ԱՄՆ դոլար։ Կամրջի վրայով գնացքը շատ դանդաղ է ընթանում, որպեսզի կառույցին, որն արդեն մեկ դարյա հնություն ունի, շատ ծանրաբեռնվածություն չլինի, և դա զբոսաշրջիկներին թույլ է տալիս հետաքրքիր և որակյալ լուսանկարներ անել։

## Ծանոթագրություններ

## Արտաքին հղումներ
* Виадук Готейк   на сайте *highestbridges.com
* [http://www.bordersofadventure.com/riding-the-highest-railway-bridge-in-myanmar-burma-crossing-the-goteik-viaduct/ Riding the Highest Railway Bridge in Myanmar / Burma — Crossing the Goteik Viaduct]  на сайте *bordersofadventure.com

Կատեգորիա:Ուղանցույցներ
Կատեգորիա:Երկաթուղային կամուրջներ
Կատեգորիա:Մյանմա